‘U verskyning in die Afrikaanse poësie verheug my. Ek groet in u die koms van 'n digter!’ ‘[Stols] wil nou hê ek moet 'n bloemlesing uit die werk van die jonger Afrikaanse digters saamstel (omtrent 60 blaaie, Helikon-formaat), dit van 'n inleiding voorsien asook van biografiese besonderhede omtrent elke digter’. (W.E.G. Louw-archief.)
‘Ek is verheug om te hoor omtrent jou broer. Waarom het jy my nie dadelik van sy verse gestuur nie? As jy my onmiddellik of liewer so gou as moontlik 8 of nege van sy beste gedigte getik en per lugpos kan stuur, sal ek jou en jou broer baie dankbaar wees.’ (W.E.G. Louw-archief.)
‘Ek was in Maastricht. Stols en sy vennoot Haentjens Dekker was baie gaaf en vrindelik. Ek het ook somar dadelik gebieg, gesê ék is Mattheus Joubert én Arnoldus Retief. En die twee van hul het baie gelag. Stols lyk nogal tevrede met die bloemlesing. Dink ook, soos ek, veel van W.E.G. Louw. Ek het gevra of dit nie miskien wenslik dat 'n vooraanstaande Nederlandse letterkundige vir die versameling 'n voorwoord skryf nie. Om die verkoop van die bundel bu ons aan te help. Hul het aan die hand gegee Marsman en Dr. Menno ter Braak (wat, tussen hakies, ook 'n paar maal gunstig geskryf het omtrent my in Holland gepubliseerde verse). Ek het 'n bietjie gedink, toe gesê miskien Dirk Coster beter, daar hy in Suid-Afrika (hoewel lang nie meer in Holland onder die jongeres nie) 'n grootkanon is, en die ander twee op hierdie tydstip maar kleingeskut. So gesê, so gedaan. Hul gaan aan Coster skrywe en hul sê hul's seker hy sal dit met die grootste bereidwilligheid doen. Stols het my... soos 'n eregas ontvang. Sy uirgaves is pragtig. Sommige van hulle - die luukses - kos omtrent? 200. Op 'n papier die wonderbare fynheid en skoonheid waarvan jy jou nie kan verbeel nie. Dit was vir my 'n “openbaring”. Hy is oar die wêreld bekend, doen werk vir privaat mense, biblioteke, uitgewers in Suid-Amerika, Engeland, Italië, Frankryk, Tsjeggo-Slowakye ens.... Is 'n bloedjong kêrel. Speel so 'n bietjie die Maecenas. Gee net digbundels uit, opstelle, luukse uitgaves ens. Baie selde romans. 'n Meester van sy vak, wat dit van A tot Z lief het en bestudeer het. Moet 'n ruk man wees wat geld geërf het of so iets. Ek wens jy kan 'n paar van sy beter uitgaves te sien kry. Praat van die ruik, die voel, die streling van goeie papier! Hy is verder die persoonlike kennis of vrind van Valery, Larbaud, Rilke, Mussolini, Van de Woestijne ens. ens.... Hy gee boeke uit in 'n 8 of 9-tal verskillende tale. Terselfdertyd verkoop hy pragtige moderne meubels, glaswerk ens., hou af en toe kunstentoonstellings. Hy het my 'n bietjie die ronde laat doen. Eers in die tentoonstellingsaal. Doeke aan die wand. Moderne meubels. Pragtige beligting. Op die tafels of lessenaars van sy mooiste uitgaves. Saaklik, eenvoudig, besonder strelend en gerusstellend vir die oog en die gevoel. En op die boonste verdieping 'n model huis van 3 of 4 vertrekke deur hom ingerig as tentoonstelling. Dit was vir my 'n unieke ondervinding soos jy self kan begryp. Hy sê as die versameling 'n sukses is, gaan my plan van 'n bloemlesing van Afrikaanse kortverhale deur. En ek moet hom op die hoogte hou omtrent alles wat daar op letterkundige gebied van belang in S.A. gebeur. Ek het hul 'n paar van Haarhoff se vertalings uit Homerus en Vergilius voorgelees. Hul het (met) my saamgestem dis skitterend. Ook my onlangse vertalings uit Villon het hul goedgekeur. Veral [van] een het hul gesê is “magnifiek”! En ek moet dit in die bloemlesing opneem. Ook wou hul baie graag die Ballade v M Lapeyre ingesluit sien - maar ek het gesê, dis miskien wenslik nie, met die oog op 'n moontlike “voorskruweru” vir die hoër skole. Toe gee hul my hul katalogus en sê ek moet nie beskeie wees nie, maar net aanstip wat ek graag wil hê. Ek het 'n 13 of 15 tal publikasies aangemerk. Hul gaan my die klomp binnekort stuur. So gou ek hul deurgelees het - wat 'n dag of twee in beslag sal neem - stuur ek hul vir jou aan.’